burgasdotpro/wikipedia huggingface dataset:
Matt Schwartz

Matt Schwartz (* 26. október 1971, Haifa, Izrael) je anglický multiinštrumentalista, hudobný producent, skladateľ a DJ. Podieľal sa na mnohých nahrávkach od roku 1995 ako zvukár, producent, skladateľ, hudobník či textár. Počas svojej kariéry vystupoval pod menami M'black, DADA, The Drill, 4tune500 a Deepest Blue. Kým tvoril pod menom M'black, vydal v roku 2010 singel „Heartbreak“ a začiatkom roku 2013 skladbu „Crush“, ktorá dosiahla 1. miesto v amerických tanečných rebríčkoch.
Heartbreak

„Heartbreak“ je singel britsko-izraelského hudobníka Matta Schwartza (ako M'Black), na ktorom vokálne spolupracovala britsko-americká speváčka Nicol (ako Nicole Dash Jones). Skladba sa stala jeho prvým singlom, ktorý sa dostal na 1. miesto v rebríčku Hot Dance Airplay.
V Spojenom kráľovstve bol singel vydaný cez iTunes dňa 16. marca 2010 spoločne s ďalšími remixami.
Reuven Rivlin

Reuven Rivlin (* 9. september 1939, Jeruzalem) je izraelský právnik, politik, bývalý poslanec Knesetu za stranu Likud, od 24. júla 2014 do 7. júla 2021 prezident Izraela.
V rokoch 2003 až 2006 a potom opäť v rokoch 2009 až 2013 zastával pozíciu predsedu Knesetu. Predtým pôsobil štyri roky v prvej vláde Ariela Šarona vo funkcii ministra komunikácií. V roku 2007 neúspešne kandidoval v prezidentských voľbách proti Šimonovi Peresovi a v nasledujúcich prezidentských voľbách bol zvolený do funkcie izraelského prezidenta. Úradu sa ujal zložením sľubu 24. júla 2014.
Stredná športová škola Banská Bystrica

Stredná športová škola je špecializovaná stredná škola zameraná na šport so sídlom v Banskej Bystrici. Športové gymnázium sa od 1. januára 2019 transformovalo na Strednú športovú školu. 
Absolventi ŠG na olympijských hrách.
 1984 ZOH Sarajevo 
1988 LOH Soul
1988 ZOH Calgary 
1992 LOH Barcelona 
1994 ZOH Lillehammer 
1996 LOH Atlanta 
1998 ZOH Nagano 
2000 LOH Sydney 
2002 ZOH Salt Lake 
2004 LOH Atény 
2006 ZOH Torino
2008 LOH Peking 
2010 ZOH Vancouver 
2012 LOH Londýn 
2014 ZOH Soči 
2016 LOH Rio de Janeiro 
2016 - Rio de Janero Paralympijské hry
2018 ZOH Pchjongčchang 
2020 LOH Tokio 
2020 - Tokio Paralympijské hry
Promachos (syn Aisóna)

Promachos ("Promachos") je v gréckej mytológii syn Aisóna, kráľa v tesálskom Iólku. 
Po smrti kráľa Kréthea vládu nad Iólkom prevzal jeho syn Aisón, ktorého onedlho pripravil o vládu jeho nevlastný brat Pelias. Aisónovi sa medzitým narodil syn, ktorého pred možnou záhubou zveril v horách múdremu kentaurovi Cheirónovi. Dieťa dostalo meno Iasón a bolo vychovávané tak, ako sa na kráľovského syna patrí. Keď sa Iasón po dvadsiatich rokoch vrátil do Iólku, vyzval Pelia, aby mu odovzdal vládu. Pelias mu však nebol ochotný vrátiť vládu, preto navrhol, že mu ju vráti len pod podmienkou, ak vykoná hrdinský čin, aby tak dokázal, že si kráľovský trón zaslúži. Iasón súhlasil a dostal úlohu priniesť z ďalekej Kolchidy zlaté rúno.
Keďže sa mýty zachovali v rôznych verziách, sú známe i rôzne verzie Aisónovho následného osudu. V najznámejšej z nich mu po šťastnom návrate Iasóna z Kolchidy predĺžila život čarovným napojom Médeia. Podľa inej, Aisóna a jeho malého syna Promacha v neprítomnosti Iasóna zabil Pelias. Život mu potom vrátila Médeia vo svojom čarovnom kotle. V oboch príbehoch však nakoniec musel Aisón preliať slzy nad svojimi mŕtvymi vnukmi a synom.
Pyraichmes

Pyraichmes alebo Pyraichmés ("Pyraichmes/iný prepis:Pyraichmés") môže byť v gréckej mytológii:
Bea Littmannová

Beatrix Littmannová, rodená Farkašová (* 4. september 1929, Medené Hámre† 24. apríl 2018, Bernolákovo) bola slovenská speváčka.
Životopis.
Svoje detstvo strávila v Stupave a v Bratislave. So spevom začala v Dóme sv. Martina. Bola zakladajúcou členkou Slovenského filharmonického zboru (1946). Bola členkou ženského tria Tri dievčatká, aj sólovou speváčkou. Sprevádzala Františka Krištofa Veselého na vystúpeniach. Neskôr spievala v Tatra revue. V roku 1993 vystúpila v hudobnej relácii Repete. Jej manželom bol rozhlasový technik Ladislav Littmann.
Lekárska fakulta

Lekárska fakulta môže byť:
Kardiochirurgia

Kardiochirurgia je špecializačný odbor, ktorý zabezpečuje vysoko špecializovanú chirurgickú liečbu vrodených a 
získaných chorôb srdca a veľkých ciev. 
Na území Slovenska sa chirurgia srdca a veľkých ciev vykonáva v pracoviskách:
Stredoslovenský ústav srdcových a cievnych chorôb

Stredoslovenský ústav srdcových a cievnych chorôb, a. s. (SÚSCCH) je jednou z troch špecializovaných nemocníc, ktorá poskytuje komplexnú starostlivosť o pacientov s kardiovaskulárnymi chorobami. Jeho poslaním je poskytovanie komplexnej ambulantnej a ústavnej starostlivosti o dospelých pacientov s chorobami srdca a veľkých ciev. Ústav má právnu podobu akciovej spoločnosti, jediným vlastníkom akcií je štát a sídli v Banskej Bystrici.
Služby.
SÚSCCH a. s. poskytuje špecializovanú starostlivosť o pacientov v odbore: 
Ústav je tiež akreditovanou výukovou základňou pre Fakultu zdravotníctva Slovenskej zdravotníckej univerzity.
Herónov vzorec

Herónov vzorec je vzorec na výpočet obsahu všeobecného trojuholníka (v euklidovskej rovine), pomocou dĺžok jeho strán.
Vzorec.
Ak sú formula_1 dĺžky strán trojuholníka, platí pre jeho obsah
formula_2,
kde formula_3 je polovičný obvod trojuholníka.
Dôkaz.
Označme formula_4 vzdialenosť vrcholu formula_5 od päty kolmice z vrcholu formula_6 na stranu formula_7 (výška). Pre ostrouhlý trojuholník na obrázku platí:
formula_8
formula_9
Odčítame od druhej rovnice prvú, dostaneme:
formula_10
Z tohto vzťahu vyjadríme formula_4:
formula_12
Toto platí aj v pravouhlom trojuholníku, v tupouhlom sa namiesto formula_13 dáva formula_14 (viď. nižšie). Ak do prvej rovnice dosadíme formula_4, získame výšku formula_16:
formula_17
formula_18
formula_19
formula_20
formula_21
Ak dosadíme túto výšku do vzorca pre obsah trojuholníka formula_22, dostaneme:
formula_23
Ďalej pomocou rozkladov upravíme výraz pod odmocninou:
formula_24
formula_25
formula_26
Dosadíme polovičný obvod formula_27, formula_28 a dostávame výsledný vzorec:
formula_29
formula_30
formula_31
História.
Vzorec bol formulovaný Herónom z Alexandrie a dôkaz bol publikovaný v jeho knihe Métrika, napísanej v roku 60 pred Kr.
Rory Gallagher

William Rory Gallagher (* 2. marec 1948† 14. jún 1995) bol írsky blues-rockový multinštrumentalista, spevák a skladateľ.
Rory Gallagher bol rodákom z Ballyshannonu v donegalsokom grófstve, a vyrastal v Corku. Gallagher sa stal známym potom ako koncom 60. rokov 20. storočia založil kapelu Taste, po rozpade ktorej v 70. až 80. rokoch nahral viacero svojich sólových projektov. Patril medzi veľmi talentovaných gitaristov, ktorý sa preslávil charizmatickými zanietenými vystúpeniami. Z Gallagherovych albumov sa na celom svete predalo viac ako 30 miliónov kópií. Zomrel ako 47-ročný v roku 1995 následne po komplikáciách, ktoré mu vznikli po transplantácii pečene.
V roku 2003 mu vyšla kolekcia akustických nahrávok, ktorými prispel jeho brat Donal Gallagher. Na výrobe albumu "Wheels Within Wheels" spolupracovali Bert Jansch, Martin Carthy, The Dubliners a Lonnie Donegan. Roryho Galaghera považujú za svoj umelecký vzor viacerí hudobníci, ktorí začínali so svojou profesionálnou kariérou po ňom. Sú medzi nimi napríklad aj The Edge z kapely U2, Slash z Guns N' Roses, Johnny Marr zo zoskupenia The Smiths, Davy Knowles, Janick Gers z Iron Maiden, Glenn Tipton zo skupiny Judas Priest, Vivian Campbell, gitarista z Def Leppard (ale aj Thin Lizzy), Gary Moore a Joe Bonamassa. V roku 2010 bolo Galagherove meno na serveri Gibson.com na 42. mieste Top 50 najlepších gitaristov všetkých čias.. V ďalšom rebríčku, ktorý zverejnil časopis "Rolling Stone", bol Rory Gallagher v zozname stovky najlepších gitaristov na 57. mieste.
Pyraichmes (Paionia)

Pyraichmes alebo Pyraichmés ("Pyraichmes/iný prepis:Pyraichmés") je v gréckej mytológii syn riečneho boha Axia. Bol vodca Paionov v trójskej vojne.
Pyraichmes bol spolu s Asteropaiom vodcom Paionov bojujúcich v trójskej vojne na strane Trójanov. V druhom speve Iliady, v tzv. katalógu lodí, epický básnik Homér o Pyraichmenovi zaznamenal: „"Paionských lukostrelcov zas Pýraichmés zďaleka viedol, od mesta Amydón, kde široký Axios prúdi, od Axia, z plynúcich riek najnádhernejšej na svete.""
Pyraichmes v Iliade zohráva menšiu úlohu v porovnaní so svojim slávnejším rodákom Asteropaiom. Do bojov sa zapojil až v deviatom roku vojny. Na rozdiel od Asteropaia, Homér neuvádza jeho rodokmeň. (v diele "Dictys Cretensis" sa uvádza, že jeho otec bol Axios.) Pyraichmes sa v trójskej vojne stáva obeťou achájskeho hrdinu Patrokla. Keď urazený Achilles odmietol bojovať, jeho priateľ Patroklos si od neho požičal zbroj, aby Trójanov, ktorí už nebezpečne ohrozovali achájske lode oklamal. Trójania sa následne v domnienke, že sa proti nim ženie sám Achilles dali na útek. Rozohnený Patroklos hodil oštep priamo do stredu nepriateľa, kde sa nachádzalo najviac vojakov a jeho oštep smrteľne zranil Pyraichma, ktorý zaúpel bôľom a klesol na prašnú zem.
Stanisław Ryłko

Stanisław Marian Ryłko (* 4. júl 1945, Andrychów, Poľsko) je poľský kardinál.
Životopis.
Po štúdiu katolíckej teológie bol Ryłko 30. marca 1969 vysvätený za kňaza krakovským arcibiskupom, neskorším pápežom Jánom Pavlom II.
20. decembra 1995 ho pápež menoval za titulárneho biskupa v Novici a tajomníka Pápežskej rady pre laikov. 6. januára 1996 obdržal biskupské svätenie z rúk pápeža, spolusvätiteľmi boli Giovanni Battista Re a Jorge María Mejía. 4. októbra 2003 sa stal predsedom Pápežskej rady pre laikov.
24. novembra 2007 ho Benedikt XVI. menoval za kardinála diakona s titulárnym kostolom "Sacro Cuore di Cristo Re".
Ryłko bol priateľom Jána Pavla II., s ktorým bol aj v okamihu jeho smrti.
Z titulu svojej funkcie sa podieľa na prípravách Svetových dní mládeže.
Dieter Borst

Dieter Borst (* 12. máj 1950, Schramberg, Nemecko) je nemecký maliar a sochár 20. storočia.
Kariéra.
Ako maliar sa špecializoval na neformálne maľby. Základným prvkom jeho obrazov je linka, ktorá je vykonávaná pomocou farebných segmentov.
Borst znižuje "videné", "skúsene" a "žité" na minimum. Rušivé prílohy, ktoré by sa mohli odkloniť od základného bodu, boli vynechané. Zemité a pastelové odtiene sú dominujúce v jeho obrazoch, vedľa čiernej farby. Tela sú rozdelené podľa neho. Tieto prvky, obnažil v ich základných formách, budú sa znovu prekladať pri pohľade na ne ako abstrahovanie pamäti vystúpené v prírode. Dokonca aj linky, zjavne usporiadané, budu prerušene do energetických prvkov a farebných polí, ktoré sú štiepiacou harmóniou z týchto riadkov a zároveň v jednom zväzku sa zosilujú. Prvky, ktoré sa opakujú často, sú čiary, ktoré sa chystajú utiecť von z rámu, definovanie seba ako energiu.
V roku 1969 študoval na Americkej škole umenia v Mníchove. V roku 1972 uskutočnil polročnú študijnú cestu do západnej Afriky. V roku 1973 začal maľovať. V roku 1997 sa presťahoval na Kanárske ostrovy. V roku 2007 jeho ateliér zhorel v lesnom požiari na ostrove Gran Canaria. Stovky obrazov vo všetkých fázach svojho produktívneho života boli zničené.
Exponáty.
Jeho práce boli vystavované v New Yorku, Fort Lauderdale / Miami, Kolíne nad Rýnom a Gran Canaria.
Cheek to Cheek (2014)

Cheek to Cheek je spoločný štúdiový album amerických spevákov Lady Gaga a Tonyho Bennetta, ktorý vyšiel 19. septembra 2014 v Nemecku a Austrálii a 23. septembra v USA a zvyšku sveta. Vydanie albumu bolo viackrát odkladané a pôvodne mal byť vydaný už 1. januára 2014, resp. v marci 2014. "Cheek to Cheek" je Bennettova druhá spolupráca s Lady Gaga, prvou bol spoločný duet „The Lady Is a Tramp“. Pieseň sa nachádza na jeho albume "Duets II.", ktorý je ocenený cenou Grammy .
Zoznam skladieb.
iTunes bonus track
Cheek to Cheek

Cheek to Cheek môže byť:
Franciszek Macharski

Franciszek kardinál Macharski [frančjišek Macharski] (* 20. máj 1927, Krakov – † 2. august 2016, tamže) bol poľský kardinál, v rokoch 1979 – 2005 krakovský arcibiskup. Tu bol nástupcom Jána Pavla II. po jeho vymenovaní za pápeža a bol tiež jeho blízkym priateľom.
Za kňaza ho vysvätil 2. apríla 1950 kardinál Adam Stefan Sapieha. 30. decembra 1978 bol vymenovaný za krakovského arcibiskupa a biskupské svätenie prijal 6. januára 1979 z rúk svojho predchodcu v Krakove – pápeža Jána Pavla II. 30. júna 1979 bol vymenovaný za kardinála (titulárny kardinál v San Giovanni a Porta Latina).
Vo funkcii krakovského arcibiskupa ho v roku 2005 nahradil kardinál Stanisław Dziwisz.
Grohe

Grohe AG je nemecká spoločnosť, ktorá sa zaoberá výrobou sanitárnej techniky, vrátane kuchynských a kúpeľňových vodovodných batérií a sprchových systémov. Grohe má v tomto segmente celosvetový trhový podiel vo výške približne 8 %. Centrála spoločnosti Grohe sa nachádza v nemeckom Düsseldorfe a má zastúpenie v mnohých častiach sveta, vrátane Slovenskej republiky so sídlom v Prahe. 
Grohe má šesť výrobných závodov: 3 v Nemecku (Hemer, Lahr, Porta Westfalica), 1 v Portugalsku (Albergaria-a-Velha), 1 v Thajsku (Rayong Province) a 1 v Kanade (Mississauga). Spoločnosť zamestnáva celkom 9300 ľudí, vrátane 3500 zamestnancov, ktorí pracujú pre jej čínsku dcérsku spoločnosť Joyou.
Asios

Asios môže byť:
Vráskavec sejval

Vráskavec sejval (iné názvy: vráskavec severný, zastarano "plýtvak severný"; lat. "Balaenoptera borealis") je veľryba z rodu vráskavec.
Opis.
Pre túto relatívne štíhlu veľrybu so splošteným chvostom je typická tmavá oceľovošedá farba, iba brucho má belšie a po celom tele má nepravidelné biele škvrny – jazvy po parazitoch. Hlavu má vpredu zašpicatenú a chrbtovú plutvu v tvare polmesiaca zatočenú dozadu. Živí sa planktónom. Denne zje približne 900 kg planktónu, malých kôrovcov a drobných rybiek.
V lete sa vyskytuje najmä v miernom a subpolárnom pásme, v zime migruje do vôd subtropických oblastí. Väčšinou sa zdržiava v skupinách dvoch až piatich jedincov, no pri kŕmení boli spozorované aj 50-členné zoskupenia. Vráskavec severný patrí k najrýchlejším veľrybám. Dokáže plávať rýchlosťou až 50 km/hod. Na rozdiel od rýchleho plávania však vôbec nevyniká v potápaní. Tieto veľryby sa potápajú iba v plytkých vodách a dokážu sa ponoriť len na 5 až 10 minút. Samica zvyčajne po desiatich až dvanástich mesiacoch gravidity privedie na svet každé dva až tri roky jedno mláďa, ktoré pri narodení meria 4,5 metra.
Donus

Donus (* ?, Rím, Byzantská ríša – † 11. apríl 678, Rím, Byzantská ríša) bol 78. pápež rímskokatolíckej cirkvi. Pápežský úrad zastával od 2. novembra 676 do svojej smrti.
Životopis.
Za pápeža bol zvolený už v starobe. Donus dosiahol dohodu s Ravennou, na základe ktorej Ravenna stratila nezávislé postavenie od Ríma. V Konštantínopole rástla túžba o dohodu s Rímom po roky trvajúcich sporoch. V Ríme staval, obnoval a skrášľoval kostoly a kláštory, napr. položil mramorovú dlažbu v chráme svätého Petra. Cisár Konštantín IV. napísal pápežovi list, v ktorom poukazoval na riešenie sporných teologických otázok. Donus však zomrel skôr, ako list opustil Konštantínopol.
Ján V. (pápež)

Ján V. (* 635, Antiochia, Sýria, Byzantská ríša – † 2. august 686, Rím, Pápežský štát) bol 82. pápež Katolíckej cirkvi. Pápežský úrad zastával od 23. júla 685 do svojej smrti.
Biografia.
Ján bol aktívny na Treťom carihradskom koncile, kde sa výrazne podieľal na diskusiách a osobne priniesol dokumenty koncilu a súhlas cisára Konštantína IV. so zvolením pápeža Leva II. Hneď po svojom jednohlasnom zvolení bol vysvätený v Lateráne a čakal na potvrdenie svojho zvolenia od ravennského exarchu. Úspešne potlačil snahy o samostatnosť cirkvi na Sardínii, kde metropolita vymenoval biskupa bez zvolenia Ríma. Tohto biskupa Ján odvolal a dosadil ho do úradu až keď uznal, že Svätá Stolica je na Sicílii rozhodujúca autorita. Okrem tohto sa o ňom vie už len to, že počas väčšiny vlády bol chorý a sotva vládal vysväcovať kňazov.
Konon

Konon (* cca 630, Sicília, Byzantská ríša – † 21. september 687, Rím, Byzantská ríša) bol 83. pápež rímskokatolíckej cirkvi. Pápežský úrad zastával od 21. októbra 686 do svojej smrti.
Biografia.
Po smrti Jána V. vypukli v Ríme spory o následníctvo. Rímske vojsko podporovalo kňaza Teodora, ale duchovenstvo arcikňaza Petra. Nakoniec zvolili kompromis a do funkcie pápeža bol uvedený Konon, podporený aj armádou aj duchovenstvom a nakoniec voľbu schválil cisársky exarcha v Ravenne. Nový pápež bol však prostoduchý a neustále chorý a nevládal plniť ani základné povinnosti ako vysväcovať kňazov. 17. februára 687 napísal cisár Justinián II. pápežovi list, v ktorom mu oznamuje, že rozhodnutia Tretieho carihradského koncilu potvrdili všetci vysokí hodnostári. Veľkú chybu pápež urobil, keď na post správcu cirkevného majetku na Sicílii menoval syrakúzskeho Konštantína, ktorý však vládol vydieračským spôsobom. Neskôr sicílsky miestodržiteľ Konštantína uväznil a deportoval.
Ján VI. (pápež)

Ján VI. bol  85. pápež katolíckej cirkvi v období medzi rokmi 701 – 705. Jeho predchodcom bol Sergius I. a jeho nástupcom sa stal Ján VII.
Konštantín I. (pápež)

Konštantín I. (; * cca 664, Sýria – † 9. apríl 715, Rím, Pápežský štát) bol 88. pápež katolíckej cirkvi. Pápežský úrad zastával od 25. marca 708 do svojej smrti.
Biografia.
Konštantín zvolený po krátkom pontifikáte Sisina. Podľa jeho životopisca bol Konštantín nesmierne vľúdny. V roku 709, keď sa novozvolený ravennský arcibiskup Félix odmietol podriadiť Rímu, vyhnal ho cisár Justinián II. Neskôr sa Félix v roku 712 vrátil z vyhnanstva a zmieril sa s pápežom.
Hlavnou udalosťou Konštantínovho pontifikátu bola ročná návšteva Konštantínopol v období október 710október 711, čím sa až do návštevy Pavla VI. v roku 1967, stal posledným pápežom, ktorý Konštantínopol navštívil. Návšteva mala obrovský úspech. Konštantínov diakon Gregor (neskorší Gregor II.) viedol rokovania v Nikodéme. Dokázal cisárovi vysvetliť, prečo veľké množstvo kánonov, ktoré schválil Quinisextský koncil, ktorý zvolal cisár Justinián. Cisár napokon tieto pripomienky schválil. Cisár Justinián obradne pobozkal pápežove nohy, dostal od neho rozhrešenie a prijímanie a vydal dekrét, v ktorom uznáva privilégiá rímskej cirkvi a jej nadradenosť nad Ravennou. Chorý Konštantín prišiel do Ríma 24. októbra 711.
O štrnásť dní, 4. novembra 711 Justiniána zavraždili vzbúrení vojaci. Na trón nastúpil Filippus Bardanes, ktorý dohodu nerešpektoval a dohoda padla. Filippova podobizeň bola stiahnutá z mincí, kostolov a jeho meno sa vyškrtlo na všetkých dokumentoch v Ríme. Ravennský exarcha bol však proti tomu a vypukli boje. Pápež vyslal do ulíc kňazov "vyzbrojených" evanjeliami a krížmi. Filippika 3. júna 713 zvrhli a jeho nástupca Anastáz napravil škody spôsobené Filippikom a potvrdil dohodu ustanovenú medzi Konštantínom a Justiniánom.
Zachariáš (pápež)

Svätý Zachariáš (* 679, Santa Severina, Kalábria – † 15. marec 752, Rím) bol 91. pápež od 3. decembra 741 do 15. marca 752. Katolícka cirkev slávi jeho sviatok 15. marca. Jeho predchodca bol sv. Gregor III. a jeho nástupcom sa stal Štefan II.
Životopis.
Zachariáš sa narodil v Kalábrii. Za diakona bol vysvätený počas pápeža sv. Gregora III. Keď pápež zomrel, za jeho nástupcu v roku 741 zvolili Zachariáša. 
Ako pontifex silne bojoval proti obrazoborectvu cisára Konštantína V., ako aj proti otrokárstvu. Snažil sa o mier, vyjednával s panovníkmi a podporoval upevnenie karolovského rodu vo Franskej ríši. Podporoval hlásanie evanjelia v Nemecku (sv. Bonifác). Hovorí sa, že na vežu Lateránskeho paláca dal namaľovať mapu kresťanského sveta.
Preložil dialógy sv. Gregora Veľkého z latinčiny do gréčtiny. V roku 743 zmenil starodávny zvyk biskupov ísť na púť k hrobom apoštolov sv. Petra a Pavla za povinnú návštevu. Ide o "Ad limina apostolorum."
Zomrel 15. marca 752.
Svätý Bonifác

Svätý Bonifác () (* 675? – † 5. jún 754), vlastným menom Winfrid ("Wynfrith" alebo "Wynfryth") z Wessexu bol anglosaský misionár, ktorý šíril kresťanstvo vo Franskej ríši.
V roku 745 sa stal prvým mohučským arcibiskupom a označuje sa za „Apoštola Nemcov“ a patróna Nemecka. Jeho kult sa rozšíril v 19. storočí.
Štefan III. (pápež)

Štefan III. (IV.) (; * cca. 720, Sicília, Byzantská ríša - † 24. január 772, Rím, Pápežský štát) bol 94. pápež rímskokatolíckej cirkvi. Pápežský úrad zastával od 7. augusta 768 do svojej smrti.
Biografia.
Hneď po svojom zvolení poslal na franský dvor misiu, ktorá oznámila kráľovi zvolenie nového pápeža a pozvala franských biskupov na synodu, ktorá mala byť konaná v nasledujúcom roku. Po smrti franského kráľa Pipina III. prijali misiu jeho synovia Karol a Karolman, ktorí žiadosti vyhoveli. Synoda riešila hlavne otázku nedávneho vládnutia protipápeža Konštantína, spálila dekrét o jeho zvolení a prehlásila ho za neplatný; ale riešila aj otázku obrazoborectva, zavrhla východný obrazoborecký koncil z Hierie a schválila uctievanie obrazov.
Pápež bol nepriateľom longobardského kráľa Desideria. Roku 770, keď si franský cisár Karol Veľký v snahe podporovať novú zahraničnú politiku vzal dcéru Desidera, pápež toto manželstvo preklial. Karol sa v roku 771 nakoniec rozviedol, kvôli čomu si znepriatelil Desideria.
Štefan mal pocit, že má notár Christofer v Ríme priveľkú moc, preto uzavrel so svojim nepriateľom Desiderom spojenectvo. Neskôr Christofera zajal a vydal franskému kráľovi naletiac na to, že kráľ daruje pápežovi ďalšie územie. Pápež to vysvetlil tak, že ho chcel Christofer zabiť, ale zachránil ho jeho "priateľ" Desiderius.
Štefan II. (pápež)

Štefann II. (III.) (* 714 / 715 Rím - † 26. apríl 757) bol 92. pápežom od 26. marca 752 do roku 757. Jeho predchodca bol sv. Zachariáš a po ňom nastúpil do úradu pápeža sv. Pavol I.
Život.
Očíslovanie jeho mena je sporné, lebo po smrti sv. Zachariáša bol pápežom zvolený takisto Štefan II., ktorý ale zomrel na mŕtvicu už dva dni po svojej voľbe, bez toho aby bol vysvätený na biskupa. Z tohto dôvodu v dnešnom poňatí nebol pápežom (biskupom mesta Ríma), na druhej strane podľa chápania pápeža ako svetského panovníka ním bol.
Štefan II. prijal od franského panovníka Pipina Krátkeho tzv. Pipinovu donáciu z roku 754, ktorá stojí na počiatku existencie pápežského štátu.
Eugen II.

Eugen II. () (??, Rím – † 7. august 827, Rím) bol 99. pápežom od 8. mája 824 až do svojej smrti v roku 827. Po jeho smrti sa stal jeho nástupcom Valentín a jeho predchodcom bol sv. Paschal I.
Životopis.
Bol zvolený po dlhých sporoch o Petrov stolec. V auguste 824 poslal cisár Ľudovít I. Pobožný svojho syna Lotara I., aby obnovil poriadok v Ríme po zmätkoch vlády Paschala I. S pápežovou pomocou finančne zabezpečil vdovy a rodiny osôb zavraždených za Paschalovej vlády. 11. novembra 824 vydal „Rímske ustanovenie“ s Eugenovým súhlasom, ktoré: vyjadrovalo vysokú mieru franskej kontroly pápežstva, stanovilo, že ľudia môžu rozhodnúť pri súdnom procese, či chcú byť trestaný franským, rímskym alebo longobardským právom, zriaďovalo kontrolnú komisiu v ktorej mal zastúpenie aj pápež aj cisár a ktorá mala každoročne informovať cisára a obnovilo dávnu tradíciu, podľa ktorej mal rímsky ľud a duchovenstvo právo na účasť pri pápežských voľbách. V roku 824 poslal cisár do Ríma misiu, aby prinútila pápeža zrušiť uctievanie obrazov, ale pápež trval na tom, že v prospech obrazov sa rozhodlo už na Druhom nicejskom koncile. V Byzantskej ríši bolo v tom čase obrazoborectvo dovolené. Cisár Ľudovít však napriek tomu, že chcel uctievanie obrazov zrušiť, nechal konečné rozhodnutie na pápeža.
Brian Schmidt

Brian Paul Schmidt (* 24. február 1967, Missoula, Montana, USA) je americko-austrálsky astrofyzik. 
Je profesorom na Australian National University, pracuje na Research School of Astronomy and Astrophysics. Jeho hlavnou oblasťou záujmu je výskum supernov, najmä z kozmologického hľadiska. Roku 2011 získal spolu so Saulom Perlmutterom a Adamom Riessom Nobelovu cenu za fyziku, a to za "objav zrýchľujúceho sa rozpínania vesmíru pozorovaním vzdialených supernov".
Sergius II.

Sergius II. (* ?, Rím, Pápežský štát – † 27. január 847, Rím, Pápežský štát) bol 102. pápež rímskokatolíckej cirkvi. Pápežský úrad zastával od januára 844 do svojej smrti.
Začiatok kariéry.
Pochádzal z rímskej aristokratickej rodiny. Lev III. ho urobil miništrantom a Paschal I. kňazom. Keď po smrti Gregora IV. vyhlásilo rímske obyvateľstvo Jána za protipápeža a zmocnilo sa Lateránu, rímska laická aristokracia zvolila Sergia a Jána vyhnala. Sergius bol vtedy arcikňazom.
Pápežstvo.
Sergius II. bol za pápeža vysvätený bez súhlasu cisára, na čo aj doplatil. Syn franského cisára, Ľudovít, na znak znepokojenia franského dvora, vyplienil pápežské územia trestnou výpravou. Potom sa musel Sergius podrobiť pred synodou skúmaniu, či je hodný titulu pápeža. Nakoniec získal cisárske uznanie. Následne prisahal vernosť franskému cisárovi Lotarovi a 15. júna 844 vysvätil jeho syna Ľudovíta za Longobardského kráľa. Sergius nechal rozšíriť Laterán a opraviť Marciánov akvadukt. Jeho spôsob vládnutia mu vyslúžil ostrú kritiku, keďže sa nechal ovládať svojím po moci bažiacom bratom a biskupské úrady odovzdával tým, čo mu ponúkli úplatky. V auguste 846 sa moslimskí piráti vylodili v ústí rieky Tiber a zaútočili na Porto a Ostiu. Ľud si myslel, že to ich trestá Boh za svätokupectvo, ktoré praktizovali pápeži a biskupi.
Serge Haroche

Serge Haroche (* 11. september 1944, Casablanca, Maroko) je francúzsky fyzik, ktorý sa narodil v Maroku. 
Je profesorom na Collège de France. Jeho hlavnou oblasťou záujmu je kvantová fyzika, štúdium svetla a fotónu. Roku 2012 získal spolu s Davidom Winelandom Nobelovu cenu za fyziku, a to za "prelomové experimentálne metódy umožňujúce meranie jednotlivých kvantových systémov a manipuláciu s nimi". Už v roku 2009 získal "Médaille d'or du CNRS", najvyššie vedecké ocenenie vo Francúzsku.
Saul Perlmutter

Saul Perlmutter (* 22. september 1959, Illinois, USA) je americký astrofyzik. 
Spoločne s Brianom P. Schmidtom a Adamom G. Riessom získal v roku 2011 Nobelovu cenu za fyziku za „objav zrýchľujúceho sa rozpínania vesmíru pozorovaním vzdialených supernov“. Teraz pracuje na Lawrence Berkeley National Laboratory a je profesorom na University of California, Berkeley.
Adam Riess

Adam Guy Riess (* 16. december 1969, Washington, D.C., USA) je americký astrofyzik.
Spoločne s Brianom P. Schmidtom a Saulom Perlmutterom získal v roku 2011 Nobelovu cenu za fyziku za „objav zrýchľujúceho sa rozpínania vesmíru pozorovaním vzdialených supernov“.
David J. Wineland

David Jeffrey Wineland (* 24. február 1944, Milwaukee, Wisconsin, USA) je americký fyzik. 
Pracuje v americkom Národnom inštitúte štandardov a technológie. Jeho hlavnou oblasťou záujmu je optika, využitie laserovej techniky a rozvíjanie kvantového počítača. 
V roku 2007 získal National Medal of Science, najvyššie vedecké ocenenie v USA.&lt;br&gt; 
Roku 2012 získal spolu so Sergeom Harochom Nobelovu cenu za fyziku, a to za "prelomové experimentálne metódy umožňujúce meranie jednotlivých kvantových systémov a manipuláciu s nimi".
Procol Harum

Procol Harum je britská rocková skupina, ktorá vznikla v roku 1967. Patrí medzi tie zoskupenia, ktoré výrazne prispeli k rozvoju progresívneho a neskôr aj symfonického rocku. Napriek tomu, že kapela bola známa štýlom, ktorý bol silne ovplyvnený barokovými a klasickými vplyvmi ich hudobný prejav je poznačený hlavne blues, R&amp;B a soulom. 
Kapela vznikla v meste Southend-on-Sea v anglickom grófstve Essex na základoch skupiny The Paramounts, ktorá sa v roku 1964 so svojou verziou skladby „Poison Ivy“ od autorskej dvojice Jerry Leiber a Mike Stoller (autori viacerých hitov Elvisa Presleya) dostala na 35. miesto do britských singlových rebríčkov. Viedli ju vtedy Gary Brooker a Robin Trower a spoluúčinkovali s nimi Chris Copping a B. J. Wilson. Skupina sa potom ako nedosiahla žiadny ďalší výrazný úspech rozpadla.
V apríli roku 1967 začal Brooker spolupracovať s básnikom Keithom Reidom, s hráčom na organ Hammond, Matthewom Fisherom, gitaristom Rayom Royerom a hráčom na basovú gitaru, Davidom Knightsom. Názov Procol Harum, dal tomuto novému zoskupeniu ich vtedajší manažér Guy Stevens podľa mena barmskej mačky, ktorú doma chovala jeho priateľka. Zloženie kapely sa v priebehu rokov viackrát menilo.
Ich najznámejšou skladbou je nahrávka „A Whiter Shade of Pale“. Singel s touto nahrávkou so svojim dosiahnutým predajom 10 miliónov nosičov sa nachádza v čele rebríčka najpredávanejších singlov sveta. V roku 2004 ho časopis "Rolling Stone" dal na 57. miesto zoznamu najlepších skladieb všetkých čias. 
V októbri roku 2012 bola skupina Procol Harum nominovaná na uvedenie do Rokenrolovej siene slávy, no táto nominácia bola neúspešná.
Doctor Sax

Doctor Sax je román amerického spisovateľa Jacka Kerouaca, publikovaný v roku 1959. Kerouac ho spísal v roku 1952 v dobe, kedy žil s W. S. Burroughsom v Mexico City. Podobne ako ostatné Kerouacove romány, aj tento román obsahuje autobiografické prvky a Jack tu vystupuje pod svojim pomerne častým pseudonymom Jackie Duluoz. Román bol preložený do češtiny a v roku 2011 vydaný v nakladateľstve Argo.
Námet.
Doktor Sax je trúchlivou gotickou rozprávkou, zmesou spomienok a nočných môr senzitívneho chlapca, ktorý si predstavuje tajomného alchymistu Doktora Saxa. Kniha sa vymyká zo všetkých Kerouacových diel, je z nich najexpresívnejšou. Zmienka o Doktorovi Saxovi a jeho pripravovanom nápoji pre obrovského hada podsvetia je obsiahnutá už v románe Na ceste. 
Nasledujúca tabuľka znázorňuje postavy zachytené v románe Doktor Sax a ich skutočné predlohy osobností, ktoré Kerouac nachádzal medzi svojimi priateľmi.
Obsah.
Základnou nosnou kostrou románu je rozvodnenie rieky Merrimack v Lowell (povodeň, ktorá zaplavila tlačiareň Jackovho otca Lea Kerouaca a odštartovala jeho postupný úpadok). Postava Doktora Saxa je predtuchou smrti, bytosťou, ktorá strávi dve desaťročia prípravou elixíru, ktorý by zahubil Kozmického hada. Toto mýtické zviera figuruje v hinduistických, aztéckych a raných gnostických legendách ako apokalyptická sila vystupujúca zo zeme, aby pohltila všetko živé. Teda indiánska verzia Posledného súdu. Tradície gnostikov Kerouaca priťahovali, pretože načisto zavrhovali svet, ktorý je podľa nich len väzením a teda jeho zákony a podmienky sú nespravodlivé. Nie je možné, aby spoločnosť vnucovala osvieteným akúkoľvek zodpovednosť.
Had je držaný v opustenom hrade a opatruje ho gróf Conda, upírsky príbuzný známejších transylvánskych grófov. Jack Duluoz sa dozvedá o obrích hmyzích mužoch a unesených chlapcoch, paralyzovaných drogou, ktorá ich mení v bábky. Hrôzy grófa Condu a Doktora Saxa sú nesúvisle stavané do kontrastu s vecami z bežného života, ako napr. s hrboľatým asfaltovým priedomím činžiaku, v ktorom Duluoz býva, a o nich vypovedajú aj spomienky z Kerouacovho vlastného detstva: bejzbalové zápasy, hokejové stretnutia s priateľmi, biliardové herne, vnútorné úvahy dieťaťa ponoreného do Komiksov a rádia...
Externé odkazy.
Recenzia románu Doktor Sax
Dotyk (seriál)

Dotyk (angl. "Touch") je americký dramatický seriál, ktorý sa vysielal od 25. januára 2012 do 10. mája 2013 na americkej stanici Fox. Na Slovensku sa vysielal na stanici JOJ od 26. júna 2014 do 27. januára 2015.
Dej.
Seriál sleduje život reportéra Martina Bohma (Kiefer Sutherland) a jeho syna Jakea (David Mazouz), ktorý je autista. Martinova žena zomrela počas útokov 11. septambra 2001 a odtvedy má problémy s výchovou jeho syna, ktorý potrebuje špeciálnu pozornosť. Jake nikdy neprehovoril ani jedno slovo, je však fascinovaný číslami a spojitosťami medzi nimi, ktoré si neustále zapisuje.
Dominika Mirgová (album)

Dominika Mirgová je debutový štúdiový album slovenskej speváčky Dominiky Mirgovej, ktorý vydalo 23. júna 2008 hudobné vydavateľstvo Sony BMG. Nahrávka obsahuje 12 skladieb a jednu bonusovú. Z albumu vyšli tri single. Pilotným singlom sa stala skladba „Skoro ako v sne“, ktorá zaznamenala veľký úspech.
O albume.
Ide o prvý album spomedzi finalistov tretej série speváckej súťaže Slovensko hľadá SuperStar. Po mnohých pokusoch o nájdenie vydavateľa pre jej vlastný album sa jej ozvalo práve Sony BMG, kde malo pôvodne uzrieť svetlo sveta CD víťazky súťaže Vierky Berkyovej. Šancu od vydavateľstva dostala po tom, čo vydavateľstvo zrušilo Berkyovej zmluvu najmä pre jej nespoľahlivosť.
Nahrávalo sa v apríli a máji v trnavskom Eden Studiu pod vedením producentov Romana a Tibora Jediných, ktorí sa postarali aj o klávesy, programovanie, aranžmány, zvukovú a hudobnú réžiu, mixáž a hudbu a texty väčšiny piesní na albume. Jednu skladbu pre ňu napísal Michal Chrenko, o päť textov sa postarala autorská dvojica Miro Jurika a Marián Brezáni, španielskym textom prispel Lázaro.
Dominikinu vizáž a fotenie mal na starosti renomovaný slovenský návrhár Lukáš Kimlička.
Album je v rytme R&amp;B a popu. Na albume je 12 skladieb, vrátane bonusového duetu „Spája nás“ s otcom Miroslavom Mirgom. Okrem neho s Dominikou pri nahrávaní spolupracovali: sláčikové kvarteto z Banskej Bystrice, akordeonista Drahuš Bango ml., Bystrík Červený, Michal Chrenko, raper El Suvereno a kubánsky spevák Lázaro De Jesus Hodelin Thomas.
Krst albumu sa konal 19. júna 2008. Krstným otcom debutu sa stal moderátor Martin "Pyco" Rausch. Krstilo sa čokoládou.
Pilotným singel „Skoro ako v sne“ bol úspešne hraný v slovenských rádiách. Už v tretí týždeň sa prebojoval na 13. miesto hranosti IFPI a najvyššie sa umiestnil na 3. mieste. Ku singlu vznikol aj videoklip, ktorý by mal svoju premiéru koncom júla 2008. Videoklip zaznamenal v priebehu prvých 24 hodín na YouTube niekoľkotisíc zhliadnutí. Režisérom videoklipu je Vlado Adásek. Vo videoklipe sa objavila i niekdajšia detská spevácka hviezda Martin Madej. O videoklip dokonca prejavila záujem aj európska hudobná stanica MTV. Videoklip odvysielala 8. augusta 2008 v relácii World Chart Express.
Kauehi

Kauehi (pôvodný názov Putake, alebo známy aj ako Vincennes) je malý atol v západnej časti súostrovia Tuamotu vo Francúzskej Polynézii.
Jeho najbližšími susedmi sú atoly Raraka (necelých na juhovýchod), komunitný atol Fakarava ( na juhozápad) a na severozápad, približne , atol Aratika. Centrálny ostrov Francúzskej Polynézie Tahiti je vzdialený na juhozápad.
Geografia atolu.
Atol má hruškovitý tvar, na dĺžku meria približne a na šírku . Lagúna má celkovú rozlohu . Voda sa do a z lagúny z okolitého oceánu dostáva ponad prerušenú súš prstenca z južnej a severozápadnej strany, inak tvorí prstenec atolu takmer súvislý pás súše s vegetáciou.
Do lagúny vedie jediný splavný prieplav "Arikitamiro" na juhozápade, široký a hlboký . Je vybavený svetelnou navigáciou, ale v dôsledku silných miestnych prúdov sa vstup do vôd atolu odporúča s pomocou skúsených domorodých obyvateľov alebo lodivodov, ktorí poznajú miestne pomery a podmienky.
Z geologického hľadiska je to koralový atol, umiestnený na vrchole podmorskej sopky, ponorenej pod hladinou mora. Sopka z oceánskeho dna na výšku meria a jej vek sa odhaduje na 52,5 až 58,1 mil. rokov.
Dejiny.
Prvým Európanom, ktorý na atol vystúpil, bol 13. novembra 1835 kapitán "Robert FitzRoy".
Následne atol navštívil Charles Wilkes pri jeho námornej objaviteľskej výprave Spojených štátov do Južného oceánu 31. augusta 1839. Atolu dal názov „Vincennes“.
Demografia.
V 19. storočí, keď sa Kauehi stal francúzskym územím, mal asi 30 obyvateľov.
Súčasnosť.
Väčšina populácie atolu žije v severovýchodnej oblasti výbežku súše prstenca, asi od letiska, v osade "Tearavero". V osade je veľký kostol a niekoľko budov, postavených na začiatku 19. storočia z koralových blokov.
Obyvatelia sa živia rybolovom, produkciou kopry a perál. Na severnej čati atolu bolo v roku 2001 postavené moderné letisko s asfaltovou dráhou, dlhou .
Atol je zároveň súčasťou „biosférickej rezervácie“ podľa programu UNESCO MAB (Človek a biosféra). Znamená to, že pre dané územie platia zvláštne predpisy, ktorými sa riadi prístup na atol a využívanie jeho zdrojov.
Administratívne a geografické členenie.
Geograficky patrí atol Kauehi k najväčšiemu zoskupeniu ostrovov v Tuamotu, Ostrovom Raeffsky. Tie zahŕňajú ešte aj atoly Anaa, Faaite, Tahanea, Motutunga, Takume, Raroia, Taenga, Nihiru, Makemo, Tuanake, Hiti, Tepoto Sud, Marutea Nord, Haraiki, Katiu, Aratika, Taiaro a Raraka.
Administratívne je atol súčasťou komunity Fakarava, kde patria ešte atoly Aratika, Niau, Raraka, Taiaro a Toau.
Diskografia Dominiky Mirgovej

Diskografia slovenskej speváčky Dominiky Mirgovej pozostáva z šiestich štúdiových albumov, jedného kompilačného albumu a ôsmych EP.
Videoklipy.
Sledovanosť.
Nasledujúca tabuľka uvádza prehľad najprehrávanejších videoklipov Dominiky Mirgovej na YouTube s rokom zverejnenia, albumom, linkom, YouTube kanálom a približným počtom zhliadnutí.
Umiestnené videoklipy.
Nasledujúca tabuľka uvádza prehľad umiestnených videoklipov Dominiky Mirgovej v slovenských rebríčkoch YouTube Rewind s rokom umiestnenia, rebíčkom, umiestenou priečkou a aktuálnym približným počtom zhliadnutí.
Externé odkazy.
Prehľad umiestnených albumov v rebríčkoch ČNS IFPI:
Prehľad umiestnených skladieb v rebríčkoch ČNS IFPI:
Asios (syn Hyrtaka)

Asios ("Asios") je v gréckej mytológii syn Hyrtaka z Tróady a jeho manželky Arisby.
Arisbé, matka Asia, bola pôvodne manželkou Priama, neskoršieho kráľa Tróje. Z ich manželstva sa narodil Aisakos. Keď sa s ňou Priamos neskôr rozišiel a oženil sa s Hekabou, Arisbé sa vydala za Hyrtaka a porodila mu synov, Nisa, Hippokoóna a Asia, ktorý sa stal vládcom Arisby, mesta v Tróade.
Asios v desiatom roku trójskej vojny priviedol do Tróje vojsko z Arisby, aby Trójanom pomohol zdolať útočiacich Achájcov. Epický básnik Homér v druhom speve Iliady o Asiovom príchode do Tróje zaznamenal: „"Ktorí v Perkóte mali pri rieke Praktios domov, ktorí v Abýde žili a v Séste, v Arisbe nádhernej, tým bol zas vodcom Asios, syn Hyrtakov. Vládca mužov, ktorí z Arisby priviedli kone ohnivé, tiel ohromných, až od rieky Selléentos.""
Trójania celých desať rokov odolávali presile nepriateľa. Keď Achájcom nepomohla sila zbraní, zmocnili sa Tróje ľsťou a zničili ju. Vojna sa tak skončila záhubou porazených. Asios zomrel v dvanástom speve Iliady počas útoku Trójanov na achájsky tábor, rukou krétskeho kráľa Idomenea, ktorý mu vrazil oštep priamo do hrdla.
Pyraichmes (Euboia)

Pyraichmes alebo Pyraichmés ("Pyraichmes/iný prepis:Pyraichmés") je v gréckej mytológii kráľ Euboie.
Podľa antického historika Plutarcha bol Pyraichmes kráľ Euboie. Pyraichmes bojoval proti Boiótii. Vo vojne ho nakoniec usmrtil mladý Herakles, ktorý dal jeho telo roztrhnúť na dvoje žriebätám. Plutarchos dodáva, že miesto kde Pyraichmes umrel sa nazýva "Žriebätá Pyraichma" a leží neďaleko rieky "Herakleios". Povráva sa, že keď sa z tejto rieky napijú kone, ozýva sa z nej erdžanie.
Ragga Bomb

„Ragga Bomb“ je skladba amerického producenta Skrillexa, na ktorej vokálne spolupracovala britská jungle skupina Ragga Twins. bola vydaná dňa 14. marca 2014 ako súčasť Skrillexovho albumu "Recess". V belgickom rebríčku Ultratip 100 dosiahla 75. miesto.
Hudobné video k skladbe „Ragga Bomb“ bolo zverejnené na portáli YouTube dňa 1. apríla 2014. Režíroval ho Terence Neale.
Sakarya

Sakarya môže byť:
Tesla Model X

Tesla Model X je prvým elektrickým automobilom typu SUV na svete, ktorý vyrába známa kalifornská automobilka Tesla Motors. Je postavený na platforme sedanu Tesla model S a spadá do triedy veľkých luxusných športovo-úžitkových vozidiel. Predaj Modelu X bol spustený v septembri roku 2015. Za rok sa ich predalo viac ako 10 000 kusov. Vozidlo disponuje výlučne pohonom 4x4, ktorý zabezpečujú 2 samostatné elektromotory na každej náprave. Vyrába sa v 5, 6 a 7-miestnej verzii. 
Model X na prvý pohľad zaujme predovšetkým svojimi zadnými krídlovými dverami, ktoré automobilka nazýva Falcon WIngs. Tie sa elektricky vyklápajú smerom nahor, čo umožňuje pohodlný nastupovanie a vystupovanie v rámci tretieho radu sedadiel pri 6 a 7-miestnej verzii. 
Batérie a dojazd.
Model X v ponuke s batériami o kapacite 75 a 100 kWh, pričom jeho dojazd sa pohybuje od 417 do 565 km. Dojazd je udávaný na základe európskej metodiky NEDC.
Jazdné vlastnosti.
Predchádzajúce elektromobily Tesla vynikali výbornou akceleráciou. Nie je tomu inak ani v prípade takmer 2,5 tonového kolosu Model X. Najvýkonnejšia verzia P100D zrýchli z 0 na 100 km/h za 3,1 sekundy, pričom dokáže prešprintovať napríklad väčšinu super-športovým automobilov Ferrari. Okrem toho je Model X veľmi dobre ovládateľným vozidlom, a to hlavne vďaka nízkemu ťažisku, ktoré má na "svedomí" batéria integrovaná do podlahy.
Boxerské povstanie

Boxerské povstanie bolo dôsledkom postupného prenikania cudzích svetových veľmocí na územie Číny s cieľom zastaviť túto expanziu.
Počiatky povstania.
V roku 1900 počas vlády slabej a skorumpovanej mandžuskej dynastie Čínu ovládali súperiace európske mocnosti. Mnohé skupiny sa snažili zamedziť vplyvu západných krajín, ale Číňania si uvedomili, že budú musieť prevziať spôsoby západných krajín a zakladať nové priemyselné odvetvia. Roku 1898 získali nakrátko moc reformátori. Vydávali nové zákony, ktoré mali zmeniť Čínu na moderný štát. Usilovali sa zmeniť štátnu službu a skôr riešiť každodenné problémy, než sa spoliehať na staré a zastarané texty. V Pekingu založili univerzitu a začali reformovať armádu. Ale „sto dní reformy“ sa skončilo, keď sa k moci dostala cisárovná Cch´-si. Mnohých reformátorov popravili. V roku 1900 sa v severnej Číne začalo povstanie proti aristokracii a proti všetkým cudzincom, ale hlavne proti kresťanom. Povstanie viedla tajná spoločnosť nazývaná Päsť mieru a spravodlivosti čiže "boxeri", ktorých tajne podporovala mandžuská vláda
Priebeh povstania.
V roku 1900 boxeri zaútočili na európske veľvyslanectvá v Pekingu a zabili mnohých Európanov, najmä misionárov, čínskych kresťanov. Dva mesiace boxeri obliehali európske veľvyslanectvá. Vznikol medzinárodný vojenský zbor, v ktorom boli americkí, britskí, francúzski, nemeckí, japonskí a ruskí vojaci. Prvé slabšie vyzbrojené vojsko nedokázalo obsadiť Peking, ale v lete druhá jednotka uspela a oslobodila veľvyslanectvá. Po porážke povstania, čínska vláda nebola schopná zabrániť zahraničnému zásahu. Bola nútená potrestať úradníkov, ktorí boli údajne zapletení do povstania, zaplatiť odškodné a dovoliť zahraničným jednotkám vstup na čínske územie veľvyslanectiev.
Koniec Mandžuovcov.
Vzdelaní Číňania začali snovať plány na zvrhnutie mandžuského režimu. Roku 1905 Sunjatsen založil prvú čínsku politickú stranu. Ďalšie skupiny pripravovali a organizovali povstania. Mandžuská dynastia strácala kontrolu nad krajinou. Roku 1911 cisársky generál Jüan Š’-kchaj podporil povstanie. Autorita mandžuskej dynastie Čching sa zrútila a bola vyhlásená republika.
Asios (syn Dymanta)

Asios ("Asios") je v gréckej mytológii syn frýgického kráľa Dymanta.
Asios bol bratom Hekaby, manželky trójskeho kráľa Priama. Pochádzal z Frýgie od rieky Sangarios. Keď vypukla trójska vojna prišiel so svojim vojskom do Tróje, aby im pomohol zdolať nepriateľa.
V šestnástom speve Homérovej Iliady si Patroklos obliekol zbroj svojho priateľa Achillea, aby zmiatol Trójanov, ktorí pod velením hlavného veliteľa trójskych vojsk Hektora ohrozili achájske lode. Trójania sa následne v domnení, že pred nimi stojí sám Achilles, dali na útek. Keď sa potom Hektor zastavil pri Skajskej bráne a zvažoval či má bojovať, alebo vojsko stiahnuť za mestskú hradbu, pristúpil k nemu boh Apolón "Foibos" v podobe jeho synovca Asia a prehovoril k nemu: „"Hektor, vzdávaš sa boja - a prečo? To sa k tebe nehodí! Kiež by som ja, o čo som slabší, bol silnejší o to, ako ty si! Čoskoro by si to odpykal strašne, že si hanebne z boja utiekol! Nuž Patroklovi v ústrety zameraj kone silnokopytné, kopijou ho prebodni a Apolón ti poskytne večnú slávu."" Po týchto slovách sa Hektor opäť dal do boja a slávneho Patrokla onedlho usmrtil.
Podľa antického písomného diela "Dictys Cretensis" Asios bol v trójskej vojne zabitý rukou Telamónovho syna Aianta.
Vencovitá tepna

Vencovitá tepna/artéria (iné názvy: koronárna tepna/artéria, nesprávne vencová tepna; , pl. "arteriae coronariae") je tepna (artéria, "arteria"), ktorá privádza krv do srdcovej svaloviny (myokardu, "myocardium") a vyživuje ju. Vencovité tepny sú preto dosť zásadné pre srdečnú činnosť. Vyskytujú sa u väčšiny stavovcov, najlepšie sú samozrejme vyvinuté u drsnokožcov (žralok a raja), krokodílov, vtákov a cicavcov, vrátane človeka. Naopak u väčšiny kostnatých rýb a u primitívnych štvornožcov nie je systém koronárnych tepien takmer vôbec vyvinutý.
Anatómia človeka.
Rozlišujú sa dve vencovité tepny, pravá vencovitá tepna (arteria coronaria dextra) a ľavá vencovitá tepna (arteria coronaria sinistra). Obe vychádzajú z oblasti na samotnom začiatku aorty v oblasti tesne za polomesiacovitými chlopňami. Následne sa zanárajú do srdcová svalovina a vykazujú vlnovitý priebeh – to súvisí so značnými zmenami objemu srdcovej svaloviny.
Obe vencovité tepny sú približne rovnako silné. Pravá vencovitá tepna sa však výrazne viac vetví, čo súvisí s nedostatkom kyslíka v dutine pravej komory (svalovina je tu odkázaná výhradne na vencovité tepny).
Súvisiace ochorenia.
Jednotlivé vetvy vencovitých tepien nemajú dostatočne veľké spojenia s okolnými vetvami (tzv.kolaterály). Keď sa vencovitá tepna zúži, dochádza k zhoršenému zásobeniu danej časti srdcovej svaloviny kyslíkom, a ľahko dochádza k patologickým stavom. Ochorenie sa nazýva Ischemická srdečná choroba. Najčastejšie dochádza k zužovaniu tepien pri atheroskleróze. Prejavom nedokrvenosti (ischémie) je bolesť na hrudi – angina pectoris.
Ak dôjde k úplnému uzáveru niektorej z vencovitých tepien, môže okrsok svaloviny zásobovaný touto tepnou začať odumierať a vzniká infarkt myokardu. Liečbou je buď zavedenie stentu (t. j. výstuže) do zúženého miesta pomocou katétru zavedené najčastejšie z tepny na zápästí. Ďalšia z možností je operácia srdca – koronárny by-pass – premostenie zúžených miest pomocou štepov – najčastejšie prsných tepien alebo tiež pomocou žíl odobraných z dolných končatín. Operácia sa uskutočňuje na pracovisku kardiochirurgie.
Tramen

Tramen je bicia slučka, ktorá je veľmi populárna v drum and basse. Tvorená je kombináciou viacerých klasických lámaných beatov.
História.
Hoci je známa pod viacerými názvami (firefight, dramen, domen...). Je spojením slov "Trace" (britský elektronický hudobník, ktorý spopularizoval break) a "amen" (súčasť breaku, ktorá je najvýraznejšia a poznateľná).
Medzi interpretov, ktorí používajú Tramen patria Trace, Dom &amp; Roland, Bad Company, Venetian Snares a mnoho ďalších.
Aisépos

Aisépos ("Aisépos") môže byť:
Taiaro

Taiaro (pôvodný názov Maro-taua, alebo známy aj ako King's Island) je malý atol v strednej časti súostrovia Tuamotu vo Francúzskej Polynézii.
Jeho najbližšími susedmi sú atoly Raraka (necelých na juhojuhozápad) a približne atol Kauehi na západo-juhozápad. Centrálny ostrov Francúzskej Polynézie Tahiti je vzdialený na juhozápad.
Geografia atolu.
Atol má oválny tvar, na dĺžku meria iba a na šírku . Lagúna má celkovú rozlohu a je úplne uzatvorená od okolitého oceánu. Prstenec atolu tvorí okolo nej súvislý pás súše s vegetáciou, jedine na južnej strane sú ešte zrejmé zvyšky plytkých prieplavov, kde sa voda do lagúny dostáva aj dnes už len pri veľkom vlnobití počas búrok. Podľa prieskumov je prstenec atolu porézny a aj cez neho voda presakuje do lagúny.
Z geologického hľadiska je to koralový atol, umiestnený na vrchole podmorskej sopky, ponorenej tesne pod hladinou mora.
Dejiny.
Atol bol spozorovaný holandským moreplavcom Willemom Schoutenským v roku 1615 a Jakobom Roggeveenom v roku 1722, ktorý napísal: „Našli sme veľmi nízky ostrov s piesočnými plážami a jazerom uprostred, veľký len asi tri míle po obvode“. Pomenoval ho "Carlshof".
Prvým Európanom, ktorý na atol vystúpil, bol 13. novembra 1835 kapitán "Robert FitzRoy".
Následne atol navštívil Charles Wilkes pri jeho námornej objaviteľskej výprave Spojených štátov do Južného oceánu 29. augusta 1839. Atolu dal názov „King's Island“.
V 19. storočí, keď sa Kauehi stal francúzskym územím, mal asi 15 obyvateľov, ktorí produkovali približne 15 ton kokosového oleja ročne.
Súčasnosť.
V roku 1972 bol ostrov vyhlásený za vedeckú rezerváciu a v roku 1977 za "biosférickú rezerváciu" podľa programu UNESCO MAB (Človek a biosféra).
Taiaro sa vyznačuje výskytom 23 rôznych druhov originálnych rastlín (ak nepočítame kokosové háje). V mierne slanejšej lagúne, než je okolité more (45.2 vs 36.5 psu), hostí 23 druhov mäkkýšov a 50 rôznych druhov rýb. Je neobývaný a prístup na neho je obmedzený kvôli ochrane prírodného bohatstva. Dno lagúny tvorí veľmi jemný koralový piesok (50 mikrónov).
Administratívne a geografické členenie.
Geograficky patrí atol Taiaro k najväčšiemu zoskupeniu ostrovov v Tuamotu, Ostrovom Raeffsky. Tie zahŕňajú ešte aj atoly Anaa, Faaite, Tahanea, Motutunga, Takume, Raroia, Taenga, Nihiru, Makemo, Tuanake, Hiti, Tepoto Sud, Marutea Nord, Haraiki, Katiu, Aratika, Kauehi a Raraka.
Administratívne je atol súčasťou komunity Fakarava, kde patria ešte atoly Aratika, Niau, Raraka, Kauehi a Toau.